Εφυγε ο Βασίλης Μουλόπουλος

Σε ηλικία 72 ετών έφυγε τη νύχτα από τη ζωή ο δημοσιογράφος Βασίλης Μουλόπουλος χάνοντας τη μάχη με τον καρκίνο.

Είχε διατελέσει βουλευτής Επικρατείας του ΣΥΡΙΖΑ από το 2009 – 2012, ήταν πρόεδρος του ΔΣ της Αυγής και πρόεδρος του ΔΣ του Left Media και στο Κόκκινο.
Επίσης για πολλά χρόνια διευθυντής σύνταξης και αρθρογράφος στο Βήμα, ενώ είχε διατελέσει και πρόεδρος της Πανελλήνιας Ομοσπονδίας Συντακτών.
Ο Βασίλης Μουλόπουλος γεννήθηκε στην Αθήνα το 1946 και σπούδασε Οικονομία στο Πανεπιστήμιο της Ρώμης. Στη διάρκεια της Χούντας δραστηριοποιήθηκε πολιτικά στο αντιδικτατορικό κίνημα και εργάστηκε ως δημοσιογράφος στην εφημερίδα της Lotta Conitnua. Επέστρεψε στην Ελλάδα το 1981.